stanford-oval/wikipedia huggingface dataset:
พระเจ้าวรวงศ์เธอ พระองค์เจ้าภาณุพันธุ์ยุคล
พระประวัติ > การเสด็จแทนพระองค์ปฏิบัติพระกรณียกิจยังต่างประเทศ

พระบาทสมเด็จพระมหาภูมิพลอดุลยเดชมหาราช บรมนาถบพิตร รัชกาลที่ 9 ทรงพระกรุณาโปรดเกล้าฯ ให้พระเจ้าวรวงศ์เธอ พระองค์เจ้าภาณุพันธุ์ยุคล เสด็จแทนพระองค์ไปในพระราชพิธีสำคัญ ณ ต่างประเทศ ได้แก่
ในปี พ.ศ. 2504 (ค.ศ. 1961) พระเจ้าวรวงศ์เธอ พระองค์เจ้าภาณุพันธุ์ยุคล เสด็จพระราชดำเนินแทนพระองค์ไปในงานพระราชพิธีถวายพระเพลิงพระบรมศพสมเด็จพระเจ้าศรีสว่างวงศ์แห่งลาว ณ นครหลวงพระบาง
ในปี พ.ศ. 2513 (ค.ศ. 1970) พระเจ้าวรวงศ์เธอ พระองค์เจ้าภาณุพันธุ์ยุคล เสด็จพระราชดำเนินแทนพระองค์ไปในงานพระราชพิธีอภิเษกสมรสเจ้าชายพิเรนทรา พีระ พิกรม ชาห์ เทพ กับ เจ้าหญิงไอศวรรยา ราชชายาลักษมีเทวี ชาห์ มกุฎราชกุมารและมกุฎราชกุมารีแห่งเนปาล (พระนามเดิมของเจ้าสาวคือ ไอศวรรยา รานา) ณ กรุงกาฐมาณฑุ
ในปี พ.ศ. 2514 (ค.ศ. 1971) พระเจ้าวรวงศ์เธอ พระองค์เจ้าภาณุพันธุ์ยุคล เสด็จพระราชดำเนินแทนพระองค์ไปในงานฉลอง 2,500 ปีแห่งจักรวรรดิเปอร์เซีย ซึ่งจัดขึ้นโดยสมเด็จพระเจ้าชาห์ โมฮัมหมัด เรซา ปาห์ลาวีแห่งอิหร่าน ณ เมืองเปอร์เซเปอลิส
ในปี พ.ศ. 2515 (ค.ศ. 1972) พระเจ้าวรวงศ์เธอ พระองค์เจ้าภาณุพันธุ์ยุคล เสด็จพระราชดำเนินแทนพระองค์ไปในงานพระราชพิธีพระบรมศพสมเด็จพระเจ้าเฟรเดอริกที่ 9 แห่งเดนมาร์ก ณ กรุงโคเปนเฮเกน
พระโอรส-ธิดา

พระเจ้าวรวงศ์เธอ พระองค์เจ้าภาณุพันธุ์ยุคลทรงจดทะเบียนสมรสกับหม่อมหลวงสร้อยระย้า ยุคล (ราชสกุลเดิม สนิทวงศ์; 4 ตุลาคม พ.ศ. 2452 – 28 ธันวาคม พ.ศ. 2527) เมื่อวันที่ 17 พฤศจิกายน พ.ศ. 2475 และมีหม่อมคือ บุญล้อม ฐานะวร (สกุลเดิม นาตระกูล; 15 กุมภาพันธ์ พ.ศ. 2455 – 19 มกราคม พ.ศ. 2517) และปริม บุนนาค (13 กันยายน พ.ศ. 2466 – 4 กุมภาพันธ์ พ.ศ. 2564) ต่อมาหม่อมหลวงสร้อยระย้าถึงแก่อนิจกรรม พระองค์ทรงจดทะเบียนสมรสใหม่กับหม่อมไฉไล ยุคล ณ อยุธยา (สกุลเดิม ถาวร; เกิด 9 กุมภาพันธ์ พ.ศ. 2499) โดยมีพระโอรส-ธิดา ดังนี้
พระเจ้าวรวงศ์เธอ พระองค์เจ้าภาณุพันธุ์ยุคล มีพระโอรส-ธิดา 6 องค์ โดยประสูติแต่หม่อมหลวงสร้อยระย้า ยุคล 3 องค์ หม่อมบุญล้อมหนึ่งองค์ หม่อมไฉไลสององค์ ปรากฏรายพระนามดังนี้
| ลำดับ | พระนาม | ประสูติ |  สิ้นชีพตักษัย | มารดา | เสกสมรส | พระนัดดา |
| --- | --- | --- | --- | --- | --- | --- |
| 1. | ท่านผู้หญิงพันธุ์สวลี กิติยากร | 24 กันยายน พ.ศ. 2476 |  | หม่อมหลวงสร้อยระย้า ยุคล (ราชสกุลเดิม สนิทวงศ์) | หม่อมราชวงศ์อดุลกิติ์ กิติยากร | พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ หม่อมหลวงสราลี กิติยากร |
| 2. | หม่อมเจ้าภูริพันธ์ ยุคล | 7 พฤศจิกายน พ.ศ. 2477 | 20 เมษายน พ.ศ. 2557 | บุญล้อม ฐานะวร (สกุลเดิม นาตระกูล) | หม่อมนิติมา ยุคล ณ อยุธยา (สกุลเดิม ยนเปี่ยม) | หม่อมราชวงศ์อัครินทร์ ยุคล หม่อมราชวงศ์ทักขิญ ยุคล |
| 3. | หม่อมเจ้าฐิติพันธุ์ ยุคล | 11 ตุลาคม พ.ศ. 2478 | 27 สิงหาคม พ.ศ. 2538 | หม่อมหลวงสร้อยระย้า ยุคล (ราชสกุลเดิม สนิทวงศ์) | ภรณ์พัชร ธรรมเสน วาสนา ฐวลางกุล (สกุลเดิม ไฝเครือ) โชติกา ขวัญฐิติ (สกุลเดิม รอดอ่อน) | หม่อมราชวงศ์นิภานพดารา ยุคล หม่อมราชวงศ์จุลรังษี ยุคล หม่อมราชวงศ์สุทธิพัฒน์ ยุคล |
| 4. | คุณหญิงรังษีนภดล ยุคล | 2 ตุลาคม พ.ศ. 2480 | 6 กรกฎาคม พ.ศ. 2560 | หม่อมหลวงสร้อยระย้า ยุคล (ราชสกุลเดิม สนิทวงศ์) | หม่อมหลวงตวง สนิทวงศ์ วิเชียร ตระกูลสิน | สายฝน ชัชกุล ดุลสิทธิ์ สนิทวงศ์ ณ อยุธยา รังษิดล สนิทวงศ์ ณ อยุธยา ตรรค สนิทวงศ์ ณ อยุธยา |
| 5. | หม่อมเจ้านวพรรษ์ ยุคล | 1 มกราคม พ.ศ. 2521 |  | หม่อมไฉไล ยุคล ณ อยุธยา (สกุลเดิม ถาวร) | หม่อมอัญวิดา ยุคล ณ อยุธยา (สกุลเดิม สง่าศิลป์) | หม่อมราชวงศ์พริมา ยุคล หม่อมราชวงศ์นภพิมพ์ ยุคล |
| 6. | ภานุมา ยุคล | 20 มิถุนายน พ.ศ. 2524 |  | หม่อมไฉไล ยุคล ณ อยุธยา (สกุลเดิม ถาวร) | เมธ พิพิธโภคา | ญาใจ พิพิธโภคา เปรม พิพิธโภคา |
ละครและภาพยนตร์

ทรงก่อตั้ง บริษัทไทยฟิล์ม ร่วมกับนายพจน์ สารสิน และนายประสาท สุขุม สร้างภาพยนตร์ 35 มม.ขาวดำ ไวด์สกรีน เสียงในฟิล์ม เรื่องแรก ถ่านไฟเก่า ฉายในช่วงปีใหม่ (เม.ย.) พ.ศ. 2481 ตามด้วยเรื่อง แม่สื่อสาว วันเพ็ญ จุดใต้ตำตอ ปิดทองหลังพระ และเรื่องสุดท้าย ลูกทุ่ง (2483) ก่อนยุติบทบาทลงเนื่องจากประสบภาวะขาดทุนและได้ขายกิจการกับโรงถ่ายให้แก่กองทัพอากาศไปในปีนั้น อย่างไรก็ตามเพลง "บัวขาว" และ "ในฝัน" จากภาพยนตร์เรื่องแรกและอีกหลายเพลงในเรื่องต่อ ๆ มายังคงเป็นที่นิยมจนถึงปัจจุบัน
เสด็จพระองค์ชายใหญ่ทรงตั้งคณะอัศวินการละคร สัญลักษณ์ "พระอัศวเทพ" ในยุคละครเวทีเฟื่องฟู มีผลงานเด่น ที่ศาลาเฉลิมไทย  เมื่อ พ.ศ. 2494 ผู้ชมเรียกร้องให้นำนวนิยายเรื่อง บ้านทรายทอง ที่กำลังดังมากเวลานั้นมาทำเป็นละครเวที ทรงให้ สวลี ผกาพันธ์ และ ฉลอง สิมะเสถียร แสดงนำ ได้รับความสำเร็จอย่างสูง  ทั้งได้ทรงพระนิพนธ์คำร้องเพลงเอก ชื่อ หากรู้สักนิด ซึ่งกลายเป็นเพลงอมตะคู่บทประพันธ์, มโนราห์ ละครที่มีคำร้องของเพลงเอกงดงามในเชิงวรรณศิลป์อย่างยิ่ง นำแสดงโดย สวลี ผกาพันธ์ และ สุรสิทธิ์ สัตยวงศ์ ฯลฯ
ชื่อละครเรื่องหนึ่งคือ บุษบาริมทาง นำแสดงโดย เพ็ญศรี พุ่มชูศรี เสด็จฯ ได้ทรงประทานชื่อละครเรื่องนี้แก่คณะผู้บริหารโรงภาพยนตร์ศาลาเฉลิมไทย ตามที่ได้ทูลขอประทานอนุญาตใช้เป็นชื่อภาษาไทยสำหรับภาพยนตร์เพลงยิ่งใหญ่จากฮอลลีวู๊ดเมื่อ พ.ศ. 2507 อีกเรื่องที่มีชื่อเสียงคือ พันท้ายนรสิงห์  ได้ทรงนำบทละครเวทีของอัศวินที่เคยได้รับความนิยมมาสร้างเป็นภาพยนตร์เรื่องแรกของบริษัทอัศวินภาพยนตร์ ถ่ายทำด้วยฟิล์ม 16 มม.สี พากย์สด นำแสดงโดย ชูชัย พระขรรค์ชัย และ สุพรรณ บูรณพิมพ์ กำกับการแสดงโดย ครูมารุต ฉายที่โรงภาพยนตร์ศาลาเฉลิมกรุง พ.ศ. 2493 (ฉายซ้ำในปี พ.ศ. 2501 และ พ.ศ. 2509) ภายหลังอีกหลายปีได้ขยายภาพและบันทึกเสียงลงฟิล์ม 35 ม.ม.ฉายที่โรงภาพยนตร์พาราเมาท์ ประตูน้ำ (2518)
อัศวินยังคงสร้างภาพยนตร์เรื่องยาว 16 มม. เช่นเดียวกับค่ายหนังไทยทั่วไปในสภาวะเศรษฐกิจหลังสงครามระยะแรก ๆ ขณะนั้น จนถึง นเรศวรมหาราช เป็นเรื่องสุดท้าย ในปี พ.ศ. 2500
เมื่อบรรยากาศบ้านเมืองเข้าสู่สภาพปกติ จึงเดินหน้าพัฒนางานสร้างระดับมาตรฐานสากลอีกครั้ง ใช้ฟิล์มสี 35 มม.ถ่ายทำในระบบจอโค้งใหม่ล่าสุด  "ซีเนมาสโคป " ด้วยกล้องและเลนส์รวมทั้งอุปกรณ์บันทึกเสียงระดับสตูดิโอฮอลลีวู๊ดมูลค่ามหาศาล ซึ่งมีเฉพาะที่อัศวินเพียงแห่งเดียวในเมืองไทย ระหว่าง พ.ศ. 2504 - 2519 เริ่มจาก เรือนแพ, จำปูน, เป็ดน้อย, ละครเร่, เรารักกันไม่ได้, น้ำผึ้งขม และ ทะเลฤๅอิ่ม ตามลำดับ (สามเรื่องแรกได้ดาราของชอว์ บราเดอร์ส ร่วมแสดงด้วย) ตามด้วยโครงการสร้างภาพยนตร์อีก 3-4 เรื่องในนามอัศวินอินเตอร์เนชั่นแนล แต่ยกเลิกไป
เรื่องสุดท้าย เงาะป่า ทรงสร้างจากบทพระราชนิพนธ์ร้อยกรองในรัชกาลที่ 5 และทรงกำกับการแสดงร่วมกับเปี๊ยก โปสเตอร์ ในนาม อัศวินภาพยนตร์ - ไฟว์สตาร์โปรดักชั่น  พ.ศ. 2523
ทรงได้รับรางวัลสุพรรณหงส์ทองคำ ประจำปี พ.ศ. 2540 บุคคลยอดเยี่ยมแห่งวงการภาพยนตร์ไทย (พระเจ้าวรวงศ์เธอ พระองค์เจ้าภาณุพันธุ์ยุคล และ สักกะ จารุจินดา)
ผลงานภาพยนตร์ > ก่อนสงครามโลกครั้งที่ 2

ไทยฟิล์ม
ภาพยนตร์ขาวดำ 35 มม.ไวด์สกรีน เทคนิคอคาเดมิค  บันทึกเสียงขณะถ่ายทำ
ถ่านไฟเก่า (2481) - สร้างปี 2480 ในนามบริษัทภาพยนตร์ไทย จำกัด เรื่องและกำกับการแสดงโดย ภาณุพันธ์ ถ่ายภาพโดย ประสาท สุขุม บันทึกเสียงโดย ชาญ บุนนาค แสดงโดย เกลียวพันธ์ บุนนาค ทองแท้ สดศรีทอง ตัวแสดงประกอบได้แก่ ไพฑูรย์ และ สุ่น ถ่ายทำที่ จ.สงขลา เป็นเรื่องราวความรักของลูกครึ่งจีนไทยชาวใต้ ที่เกิดความวุ่นวายสุดท้ายต้องสลับคู่กันในวันแต่งงาน มี  2 เพลง คือ ในฝัน และ บัวขาว
แม่สื่อสาว (2481) - อำนวยการแสดงและกำกับการแสดงโดย ภาณุพันธ์ เรื่องโดยตะวัน ลัดดาวัลย์ ถ่ายภาพโดย ประสาท สุขุม บันทึกเสียงโดย ชาญ บุนนาค ลำดับภาพโดย หม่อมราชวงศ์อนุศักดิ์ หัสดินทร์ ช่างศิลปโดย เฉลิม พันธุ์นิล นำแสดงโดย ศักดิ์ วีรศร และ โสภา อุณหกะ ร่วมด้วย สอาด บุนนาค, นิตย์ มหากนก, สายจิตร์ อาจน้อย ฉายเมื่อวันที่ 9 – 15 สิงหาคม พ.ศ. 2481 มีเพลง  ลมหวน และ เพลิน
วันเพ็ญ (2482) - สร้างปี พ.ศ. 2482 เรื่องและกำกับการแสดงโดย ภาณุพันธ์ นำแสดงโดย ปริม บุนนาค และ ประดิษฐ์ อุตตะมัง มีเพลงคือ วันเพ็ญ และ ดอกไม้
ปิดทองหลังพระ (2482) - ฉายที่ศาลาเฉลิมกรุง อำนวยการสร้าง กำกับการแสดงและประพันธ์เรื่องโดย ภาณุพันธ์   ถ่ายภาพโดย ประสาท สุขุม บันทึกเสียงโดย ชาญ บุนนาค มี  6 เพลง เช่น แรกรัก ,สายสิโหมง และ ฮัชชัชชา ประพันธ์ โดย หม่อมหลวงพวงร้อย อภัยวงศ์  นำแสดงโดย ทวี ณ บางช้าง (ทวี มณีสุนทร) และ สุภาพ สง่าเมือง ตัวแสดงประกอบได้แก่ พระยาบำรุงราชบริพาร, ลิขิต สารสนอง, อบ บุญติด, รวมพันธุ์, ศรี กุลศรี, ไพฑูรย์, สุ่น, พนม สุทธาศิริ
ลูกทุ่ง (2483) - สร้างปี พ.ศ. 2482 ฉายครั้งแรกเมื่อวันที่ 31 มีนาคม พ.ศ. 2483 ที่ ศาลาเฉลิมกรุง สร้างและกำกับโดยทีมงานเดียวกับเรื่องปิดทองหลังพระ นำแสดงโดย โปร่ง แสงโสภณ และ สมพร เฉลิมศรี พร้อมนักแสดงประกอบได้แก่ ละม่อม พุ่มเสนาะ, เสริม ประสพชัย, อบ บุญติด, โต คุ้มสอน และ พรรณี กาญจนันทุ  มี 5 เพลง ได้แก่ เงาไม้ แรกรัก ต้อนกระบือ เกี้ยวสาว และ ไม้งาม
อัศวินภาพยนตร์
ภาพยนตร์สีธรรมชาติ 16 มม.พากย์สด
พันท้ายนรสิงห์ (2493) - สร้างปี พ.ศ. 2491 ฉายที่ศาลาเฉลิมกรุง นำแสดงโดย สุพรรณ บูรณะพิมพ์ และ ชูชัย พระขรรค์ชัย เพลงเอกชื่อ น้ำตาแสงไต้
ตุ๊กตาจ๋า (2494) - นำแสดงโดย อรสา อิศรางกูร ณ อยุธยา, สมพงษ์ พงษ์มิตร
คู่ชีวิต (2496)
นางกลางเมือง (2497) - เพลงเอกชื่อเดียวกับภาพยนตร์ ร้องโดย วินัย จุลละบุษปะ
นเรศวรมหาราช  (2500) - ภาพยนตร์สงครามอิงประวัติศาสตร์ การกอบกู้เอกราชของไทยจากพม่า ฉายเมื่อวันที่ 4 มกราคม พ.ศ. 2500 ที่ศาลาเฉลิมไทย นำแสดงโดย ชูชัย พระขรรค์ชัย และ รัตนาภรณ์ อินทรกำแหง (ณ ราชสีมา) ร่วมด้วย สุรชัย ลูกสุรินทร์, ถนอม อัครเศรณี, สถาพร มุกดาประกร, สมถวิล มุกดาประกร, ทัต เอกทัต, พูนสวัสดิ์ ธีมากร, สมพงษ์ พงษ์มิตร, ล้อต๊อก, ดอกดิน กัญญามาลย์, อธึก อรรถจินดา และ ชูศรี โรจน์ประดิษฐ์ ได้รับรางวัลสำเภาทอง งานรางวัลตุ๊กตาทอง "ละคอนรำ" ประจำปี 2500 (กำกับศิลป์ สำหรับภาพยนตร์ 16 มม.)
พระเกียรติยศ

ศาสตราจารย์ พลตรี พลเรือตรี พลอากาศตรี พระเจ้าวรวงศ์เธอ พระองค์เจ้าภาณุพันธุ์ยุคล ได้รับพระราชทานเครื่องราชอิสริยาภรณ์ ดังนี้
พระเกียรติยศ > เครื่องราชอิสริยาภรณ์ไทย

พ.ศ. 2488 –  เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ (ม.จ.ก.) (ฝ่ายหน้า)
พ.ศ. 2500 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายหน้า)
พ.ศ. 2531 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2535 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2456 –  เหรียญรัตนาภรณ์ รัชกาลที่ 6 ชั้นที่ 3 (ว.ป.ร.3)
พ.ศ. 2473 –  เหรียญรัตนาภรณ์ รัชกาลที่ 7 ชั้นที่ 2 (ป.ป.ร.2)
พ.ศ. 2489 –  เหรียญรัตนาภรณ์ รัชกาลที่ 8 ชั้นที่ 2 (อ.ป.ร.2)
พ.ศ. 2496 –  เหรียญรัตนาภรณ์ รัชกาลที่ 9 ชั้นที่ 1 (ภ.ป.ร.1)
พ.ศ. ไม่ปรากฏ –  เหรียญราชรุจิเงิน รัชกาลที่ 6 (ร.จ.ง.6)
พ.ศ. 2503 –  เหรียญราชรุจิทอง รัชกาลที่ 9 (ร.จ.ท.9)
พ.ศ. 2475 –  เหรียญเฉลิมพระนคร 150 ปี (ร.ฉ.พ.)
พ.ศ. 2494 –  เหรียญพระราชพิธีบรมราชาภิเษก รัชกาลที่ 9 (ร.ร.ศ.9)
พระเกียรติยศ > เครื่องราชอิสริยาภรณ์ต่างประเทศ

ญี่ปุ่น :
พ.ศ. 2509 -  เครื่องราชอิสริยาภรณ์อาทิตย์อุทัย ชั้นที่ 1
สวีเดน :
พ.ศ. 2509 -  เครื่องราชอิสริยาภรณ์เซราฟีม
อาร์เจนตินา :
พ.ศ. 2509 -  เครื่องอิสริยาภรณ์นายพลซาน มาร์ติน ผู้ปลดปล่อย ชั้นประถมาภรณ์
อิหร่าน :
พ.ศ. 2514 -  เหรียญครบรอบ 2500 ปีการก่อตั้งจักรวรรดิเปอร์เซีย
มาเลเซีย :
พ.ศ. 2516 -  เครื่องราชอิสริยาภรณ์ยัง มูเลีย เซเตีย มาห์โกตา มาเลเซีย ชั้นที่ 2
เนปาล :
พ.ศ. 2518 -  เหรียญพระราชพิธีบรมราชาภิเษกแห่งเนปาล
พระเกียรติยศ > พระยศ > พระยศทางทหาร

14 มีนาคม พ.ศ. 2475: นายร้อยตรี ในกองพันที่ 1 รักษาพระองค์ในพระบาทสมเด็จพระมงกุฎเกล้าเจ้าอยู่หัว แห่งกรมทหารม้าที่ 1
18 กุมภาพันธ์ พ.ศ. 2506: พันเอก (พิเศษ) นายทหารพิเศษ สังกัด กรมทหารม้าที่ 1 รักษาพระองค์ และราชองครักษ์พิเศษ
ธงชัยประจำหน่วยตำรวจ

ข่าวพระราชพิธีตรึงหมุดธงชัยเฉลิมพลประจำหน่วยตำรวจ วันพุธที่ 8 ตุลาคม พ.ศ. 2495
ข่าวพระราชทานธงชัยเฉลิมพลประจำหน่วยตำรวจต่าง ๆ เมื่อวันจันทร์ที่ 13 ตุลาคม พ.ศ. 2495
ธงชัยประจำหน่วยตำรวจ คือธงซึ่งได้รับพระราชทานจากพระบาทสมเด็จพระเจ้าอยู่หัวไว้เพื่อเป็นมิ่งขวัญประจำหน่วยกำลังของตำรวจหน่วยต่าง ๆ โดยมีลักษณะ การได้มา และมีความสำคัญเช่นเดียวกับธงชัยเฉลิมพลประจำหน่วยทหาร ซึ่งถือเป็นเสมือนเครื่องหมายแทนชาติ ศาสนา และองค์พระมหากษัตริย์ เพื่อให้ข้าราชการตำรวจทั้งหลาย ได้ยึดเหนี่ยวเคารพเป็นมิ่งขวัญกำลังใจในการปฏิบัติหน้าที่ปกป้องอธิปไตยของชาติ รวมถึงเพื่อเป็นสัญลักษณ์ให้ตำรวจไทยเป็นตำรวจในพระมหากษัตริย์ จักต้องปฏิบัติหน้าที่ปกป้องอาณาประชาราษฎร์ต่างพระเนตรพระกรรณของพระมหากษัตริย์
ธงชัยประจำหน่วยตำรวจ มีชื่อเรียกปรากฏตามหลักฐานของส่วนราชการต่าง ๆ ในชื่อต่าง ๆ ได้แก่ "ธงชัยเฉลิมพลประจำหน่วยตำรวจ" "ธงชัยเฉลิมพลประจำกอง" "ธงชัยประจำกอง" "ธงประจำกอง" และ "ธงชัย" ซึ่งล้วนเป็นชื่อที่เรียกธงเดียวกันที่ได้รับพระราชทานดังกล่าว
ประวัติ

ก่อนปี พ.ศ. 2522 หน่วยทหารบก  ทหารเรือ  และทหารอากาศ มี “ธงชัยเฉลิมพล” รวมถึง “ธงประจำกอง” เป็นธงประจำหน่วยทหาร  ซึ่งในขณะนั้น หน่วยตำรวจก็มี "ธงประจำกอง" หรือตามหลักฐานของสำนักราชเลขาธิการเรียกชื่อธงนี้ว่า "ธงชัยเฉลิมพล ประจำหน่วยตำรวจ" ซึ่งได้รับพระราชทานจากพระบาทสมเด็จพระเจ้าอยู่หัว เป็นธงประจำหน่วยตำรวจต่าง ๆ  เช่นเดียวกับธงชัยเฉลิมพล และธงประจำกองของหน่วยทหาร
ต่อมาเมื่อได้มีการแก้ไข พ.ร.บ.ธง พ.ศ. 2522 ได้บัญญัติให้ธงชัยเฉลิมพล และ ธงประจำกองทหารบก ธงประจำกองทหารเรือ และธงประจำกองทหารอากาศ ที่มีอยู่แต่เดิมให้เรียกชื่อว่า “ธงชัยเฉลิมพล” ทั้งหมด โดยมิได้บัญญัติรับรองความมีอยู่ของ “ธงประจำกอง” หรือ “ธงชัยเฉลิมพลประจำหน่วยตำรวจ” ของหน่วยตำรวจ ซึ่งได้รับพระราชทานมาก่อนนั้นแต่อย่างใด   หากแต่ใน พ.ร.บ.ธง พ.ศ. 2522 ได้บัญญัติธงที่เกี่ยวกับหน่วยตำรวจไว้เพียง “ธงพิทักษ์สันติราษฎร์” เท่านั้น ซึ่งมิใช่ “ธงชัยเฉลิมพลประจำหน่วยตำรวจ” หรือ “ธงประจำกองของตำรวจ” เนื่องจากเป็นธงคนละธง มีลักษณะและที่มาแตกต่างกัน
ความสำคัญ

ความสำคัญของธงชัยประจำหน่วยตำรวจนี้  ปรากฏในพระบรมราโชวาทในวันพิธีสวนสนามและพระราชทานธงชัยประจำหน่วยตำรวจเมื่อวันที่ 13 ตุลาคม พ.ศ. 2495  ความตอนหนึ่งที่ว่า
“...ในการที่ข้าพเจ้าได้มอบธงชัยให้แก่หน่วยต่าง ๆ ในกรมตำรวจในวันนี้ ก็โดยที่ระลึกว่า หน้าที่สำคัญของตำรวจทั้งหลายในปัจจุบัน มิใช่เพียงรักษาความสงบภายในบ้านเมืองเท่านั้น แต่ต้องป้องกันความไม่สงบที่อาจจะมาจากภายนอกประเทศอีกด้วย ธงนี้นับว่าเป็นสิ่งสำคัญยิ่ง เพราะเป็นสัญลักษณ์แทนตัวข้าพเจ้า ผู้ซึ่งเอาใจใส่ตัวท่านทั้งหลายตลอดเวลา เพราะเป็นที่หมาย ที่เคารพในเวลาที่กองตำรวจได้เข้าเป็นหมวดหมู่อยู่ประจำ และเมื่อถึงวาระจำเป็นที่คับขัน เมื่อท่านได้ระลึกถึงธงชัยนี้แล้ว ก็จะเป็นเครื่องชักนำให้องอาจกล้าหาญ  และร่าเริงใจที่จะประกอบหน้าที่ บำเพ็ญตนให้สมกับเป็นตำรวจของชาติไทย อย่าให้ผู้ใดติเตียนว่าเราเกิดมาเสียชาติเกิดได้ ฉะนั้น ท่านทั้งหลายจงรับธงนี้ไว้ด้วยความรัก และความเคารพเทิดทูน และพิทักษ์รักษาธงนี้ไว้ยิ่งกว่าชีวิตตน และให้เป็นมิ่งขวัญที่เป็นศักดิ์ศรีของกรมตำรวจสืบไป ...”
และปรากฏในพระบรมราโชวาทในวันพิธีสวนสนามและพระราชทานธงชัยประจำกองโรงเรียนตำรวจภูธรภาค 4 วันที่ 13 ตุลาคม พ.ศ. 2496 ความตอนหนึ่งว่า
“... ข้าพเจ้าได้มอบธงชัย ประจำกองโรงเรียนตำรวจภูธรภาค 4 ในวันนี้ก็โดยเห็นว่า กองโรงเรียนนี้เป็นแหล่งฝึก และอบรมตำรวจส่วนหนึ่ง เพื่อเพิ่มพูนกำลังของประเทศชาติ ในด้านรักษาความสงบภายใน  และทั้งป้องกันความไม่สงบ อันจะมีมาจากภายนอกประเทศด้วย จึ่งสมควรจะได้มีธงประจำกองนี้ไว้เป็นมิ่งขวัญประจำกอง เพราะธงชัยนี้เป็นเสมือนเครื่องหมายแทนชาติ สาสนา และตัวข้าพเจ้า จงพิทักษ์รักษาธงนี้ด้วยความรักและเคารพให้ยิ่งกว่าชีวิตของตน เพื่อเป็นมิ่งขวัญ และศักดิ์ศรีของกรมตำรวจสืบไป ...”
ลักษณะของธง

ธงชัยประจำหน่วยตำรวจที่ได้รับพระราชทานจากพระบาทสมเด็จพระเจ้าอยู่หัวนี้ มีลักษณะและส่วนประกอบของธงรวมถึงการได้มา เช่นเดียวกันกับธงชัยเฉลิมพลของทหารทุกประการ โดยผืนธงชัย มีลักษณะอย่างเดียวกับธงชาติเป็นรูปสี่เหลี่ยมจัตุรัส ขนาดกว้างด้านละ 70 เซนติเมตร ตรงกลางผืนธงมีตราแผ่นดินในรัชสมัยพระบาทสมเด็จพระจุลจอมเกล้าเจ้าอยู่หัว มีชื่อหน่วยตำรวจที่ได้รับพระราชทานธง เช่น "โรงเรียนนายร้อยตำรวจ" เป็นไหมสีแดงริมสีขาวเป็นแถวโค้งโอบใต้ตราแผ่นดิน   ผืนธงมุมด้านที่ติดกับคันธงมีรูปพระมหามงกุฎและเลขหมายรัชกาลของพระมหากษัตริย์ที่พระราชทานเป็นตัวเลขไทยมีเหลือง ภายใต้พระมหามงกุฎมีพระปรมาภิไธยย่อสีแดงขลิบริมสีขาว รัศมีสีฟ้า  ขอบธงด้านที่ติดกับคันธงมีเกลียวเชือกสีแดงสลับดำ  ด้านอื่นมีแถบจีบสีขาวกว้าง 2 เซนติเมตร
สำหรับส่วนประกอบของธงนั้น ยอดคันธงเป็นรูปช้างสามเศียรภายใต้พระมหามงกุฎทำด้วยโลหะสีเงิน ภายในประดิษฐานพระพุทธรูปที่ทำพิธีแล้ว เรียกว่า "พระยอดธง" และบรรจุเส้นพระเจ้า (เส้นพระเกศา) ของพระบาทสมเด็จพระเจ้าอยู่หัวภูมิพลอดุลยเดช บรมนาถบพิตร รัชกาลที่ 9 คันธงมีขนาดกว้างเส้นผ่าศูนย์กลาง 3.5 เซนติเมตร ยาว 2.43 เมตร คันธงระหว่างฐานช้างสามเศียรกับมุมบนของธง มีแถวธงชาติเป็นโบหูกระต่ายห้อยชายทั้งสอง ยาวเลยมุมธงด้านล่าง   ปลายชายแถบทั้งสองเป็นครุย คันธงตอนที่ติดกับธงสักหลาดสีแดงต่อกับริมธงหุ้มรอบคันธง มีหมุดทำด้วยโลหะสีเงิน 35 หมุด หมุดที่ 1 เป็นรูปประเทศไทย  หมุดที่ 2 เป็นรูปเสมาธรรมจักร หมุดที่ 3 เป็นรูปพระปรมาภิไธยย่อ หมุดที่ 4 เป็นรูปรัฐธรรมนูญ หมุดต่อไปเป็นรูปเครื่องหมายตราแผ่นดินในรัชกาลพระบาทสมเด็จพระจุลจอมเกล้าเจ้าอยู่หัว หมุดที่ 1 อยู่บนสุด  หมุดต่อไปเรียงลงมาตามลำดับ
ดูเพิ่ม

ธงไชยเฉลิมพล
แหล่งข้อมูลอื่น

เอกสารวิชาการอ้างอิงเพิ่มเติม
ธงชัยประจำโรงเรียนนายร้อยตำรวจ (เว็บไซต์นายตำรวจปกครอง โรงเรียนนายร้อยตำรวจ)[ลิงก์เสีย]
ประวัติธงชัยประจำกอง ศูนย์ฝึกอบรมตำรวจภูธรภาค 1[ลิงก์เสีย]
วิดีโอพิธีเชิญธงชัยเฉลิมพลประจำกองตำรวจ
วิดีโอพิธีเชิญธงชัยเฉลิมพลประจำกองตำรวจ
วิดีโอพิธีเชิญธงชัยเฉลิมพลประจำกองตำรวจ
วิดีโอพิธีเชิญธงชัยเฉลิมพลประจำกองตำรวจ
วิดีโอพิธีเชิญธงชัยเฉลิมพลประจำกองตำรวจ
วิดีโอพิธีเชิญธงชัยเฉลิมพลประจำกองตำรวจ
วิดีโอลักษณะของธงชัยเฉลิมพลประจำกองตำรวจ
หมู่เชิญธงชัยประจำโรงเรียนนายร้อยตำรวจ ในพิธีถวายสัตย์ปฏิญาณตนและสวนสนามต่อองค์พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินีนาถ ในโอกาสเสด็จงาน 100 ปี โรงเรียนนายร้อยตำรวจ 19 เมษายน พ.ศ. 2545
ธงชัยประจำหน่วยตำรวจของโรงเรียนนายร้อยตำรวจ
หมู่เชิญธงชัยประจำโรงเรียนนายร้อยตำรวจ ประกอบด้วยนายตำรวจปกครอง 2 นาย ทำหน้าที่เป็นนายตำรวจรักษาธง และนักเรียนนายร้อยตำรวจ 2 นาย ทำหน้าที่เป็นผู้เชิญธงและผู้ช่วยผู้เชิญธง
การเชิญธงชัยประจำหน่วยตำรวจในพิธีถวายคำสัตย์ปฏิญาณตนและสวนสนามเนื่องในวันตำรวจ
การเชิญธงชัยประจำหน่วยตำรวจในพิธีถวายคำสัตย์ปฏิญาณตนและสวนสนามเนื่องในวันตำรวจ
การเชิญธงชัยประจำหน่วยตำรวจในพิธีถวายคำสัตย์ปฏิญาณตนและสวนสนามเนื่องในวันตำรวจ
ธงชัยประจำโรงเรียนนายร้อยตำรวจและธงชัยหน่วยตำรวจอื่น ๆ ในพิธีถวายคำสัตย์ปฏิญาณตนและสวนสนามเนื่องในวันตำรวจ ซึ่งจัดขึ้นเป็นประจำในวันที่ 13 ตุลาคมของทุกปีที่โรงเรียนนายร้อยตำรวจ
นัตตี้

อาณัชญา สุพุทธิพงศ์ (เกิด 30 พฤษภาคม พ.ศ. 2545) ชื่อเล่น นัตตี้ (เกาหลี: 나띠; อังกฤษ: Natty) เป็นนักร้องชาวไทยที่อาศัยอยู่ในเกาหลีใต้ เธอเป็นสมาชิกของคิสออฟไลฟ์ เกิร์ลกรุปเกาหลีใต้สังกัดเอสทูเอนเตอร์เทนเมนต์ ก่อนหน้านี้เธอเคยเป็นผู้เข้าแข่งขันในรายการเซอร์ไวเกิร์ลกรุปของ​​เอ็มเน็ต ชื่อ ซิกซ์ทีน (2015) และ ไอดอลสคูล (2017) ก่อนที่จะเปิดตัวในฐานะศิลปินเดี่ยวเมื่อวันที่ 7 พฤษภาคม 2020 ด้วยการเปิดตัวซิงเกิลอัลบั้มเดี่ยวของเธอ "Nineteen"
ชีวิตช่วงต้น

อาณัชญา สุพุทธิพงศ์ เกิดเมื่อวันที่ 30 พฤษภาคม พ.ศ. 2545 ที่กรุงเทพมหานคร ประเทศไทย เธอสนใจวัฒนธรรมเคป็อปมาตั้งแต่สมัยยังเด็กจึงเดินทางไปที่ประเทศเกาหลีใต้และเข้าร่วมแข่งขันในรายการ ซิกซ์ทีน เมื่อวันที่ 27 เมษายน พ.ศ. 2558 แต่ผลการแข่งขันรอบสุดท้ายเธอไม่ถูกคัดเลือกจึงกลายเป็นเด็กฝึกหัดภายในค่ายเจวายพีเอนเตอร์เทนเมนต์
ในเดือนกรกฎาคม พ.ศ. 2560 นัตตี้เข้าร่วมแข่งขันในรายการ ไอดอลสคูล ซึ่งเป็นรายการที่ค้นหาหญิงสาวสำหรับการเดบิวต์เป็นเกิร์ลกรุป ฟรอมิสไนน์ อย่างไรก็ตามเธอถูกคัดออกจากกลุ่มที่จะเดบิวต์ซึ่งเธออยู่อันดับที่ 13 ในตอนสุดท้าย
ชีวิตช่วงต้น > 2563: การเปิดตัวเป็นศิลปินเดี่ยว

เมื่อวันที่ 6 เมษายน พ.ศ. 2020 นัตตี้ได้เซ็นสัญญากับค่ายสวิงเอนเตอร์เทนเมนต์ พร้อมกับเป็นเด็กฝึกหัดภายในค่ายจนกระทั่งวันที่ 7 พฤษภาคม พ.ศ. 2563 ทางต้นสังกัดได้ปล่อยมิวสิกวีดีโอซิงเกิลแรกของเธอ "NINETEEN" และปรากฏตัวแสดงดนตรีครั้งแรกในฐานะศิลปินเดี่ยวเมื่อวันที่ 8 พฤษภาคม พ.ศ. 2563
ผลงานเพลง > ซิงเกิลอัลบั้ม

| ชื่อ | รายละเอียด | อันดับชาร์ตสูงสุด> KOR  | ยอดขาย |
| --- | --- | --- | --- |
| Nineteen |  วันที่จำหน่าย: 7 พฤษภาคม พ.ศ. 2563  ต้นสังกัด: สวิงเอนเตอร์เทนเมนต์  รูปแบบ: ซีดี, ดิจิทัลดาวน์โหลด | 58 |  KOR: 1,101 |
| Teddy Bear |  วันที่จำหน่าย: 12 พฤศจิกายน พ.ศ. 2563  ต้นสังกัด: สวิงเอนเตอร์เทนเมนต์  รูปแบบ: ดิจิทัลดาวน์โหลด | — | — |
"—" denotes releases that did not chart or were not released in that region.
ผลงานเพลง > ซิงเกิล

| ชื่อ | ปี | อันดับชาร์ตสูงสุด> KOR  | ยอดขาย | อัลบั้ม |
| --- | --- | --- | --- | --- |
| "Nineteen" | 2563 | — | — | Nineteen |
| "Teddy Bear" | 2563 | — | — | Teddy Bear |
"—" หมายถึงเพลงนั้นไม่ติดอันดับ
ผลงานการแสดง > รายการโทรทัศน์

| ปี | ชื่อ | ชื่อต้นฉบับ | เครือข่าย | หมายเหตุ / บทบาท |
| --- | --- | --- | --- | --- |
| 2015 | ซิกซ์ทีน | 식스틴 | เอ็มเน็ต | ผู้เข้าแข่งขัน |
| 2017 | ไอดอลสคูล | 아이돌 학교 | เอ็มเน็ต | ผู้เข้าแข่งขัน |
แหล่งข้อมูลอื่น

อาณัชญา สุพุทธิพงศ์ ที่อินสตาแกรม
ยศทหารกองทัพจักรวรรดิเยอรมัน

ตารางนี้แสดง ยศทหารในกองทัพจักรวรรดิเยอรมัน ซึ่งบังคับใช้ระหว่าง ค.ศ. 1871 ถึง ค.ศ. 1918.
กองทัพบก > ชั้นประทวน Unteroffiziere > นายสิบ (ไม่คาดกระบี่) / Unteroffizier ohne Portepee

สิบตรี/สิบตรีกองประจำการ (Unteroffizier)
สิบโท
กองทัพบก > ชั้นประทวน Unteroffiziere > นายสิบ (คาดกระบี่) / Unteroffizier mit Portepee

สิบเอก (ทหารราบ: Vice-Feldwebel, ทหารม้า และ ทหารปืนใหญ่: Vizewachtmeister/Vice-Wachtmeister) – ยศดังกล่าสำหรับกำลังสำรองที่ผ่านการสอบเลื่อนขั้น
จ่านายสิบ (ทหารราบ: Feldwebel (i.e. Etatmäßiger Feldwebel: CSM officially listed on the regiment's payroll, i.e. Etat), ทหารม้า และ ทหารปืนใหญ่: (Etatmäßiger) Wachtmeister)
กองทัพบก > จ่านายสิบ และ นักเรียนนายร้อย

นักเรียนนายร้อย (Fahnenjunker อยู่ระหว่าง นายสิบ และ Vizefeldwebel) – นักเรียนทหารที่รับการฝึกศึกษาในโรงเรียน หรือ วิทยาลัยทหาร.
Ensign (Fähnrich อยู่ระหว่าง Vize-Feldwebel และ Etatmäßiger Feldwebel)
นักเรียนทำการนายร้อย (Offizierstellvertreter ชั้นยศสูงกว่า Etatmäßiger Feldwebel)
ว่าที่ร้อยตรี (Feldwebelleutnant) สำหรับผู้ที่ครองยศร้อยตรี, แต่ยังมิได้รับการแต่งตั้งเป็นนายทหารสัญยาบัตร และ จ่านายสิบที่มีสิทธิ์ใส่เครื่องแบบสโมสร จนถึง ค.ศ. 1917
กองทัพบก > สัญญาบัตร > นายร้อย / Subalternoffiziere

| Designation | Designation | นายร้อย | นายร้อย | นายร้อย | นายร้อย |
| --- | --- | --- | --- | --- | --- |
|  | อินทรธนู |  |  |  |  |
| ยศทหาร (ภาษาเยอรมัน) | ยศทหาร (ภาษาเยอรมัน) | Hauptmann/Kapitän I Klasse: ทหารราบ และ ทหารปืนใหญ่ Rittmeister I Klasse: ทหารม้า | Hauptmann/Kapitän II Klasse: ทหารราบ และ ทหารม้า Rittmeister II Klasse: ทหารม้า | Oberleutnant Feuerwerksoberleutnant | Leutnant: ทหารราบ, ทหารม้า และ เหล่าอื่นๆ Feuerwerksleutnant: ทหารปืนใหญ่ |
| คำแปล | คำแปล | ร้อยเอก (พิเศษ) | ร้อยเอก | ร้อยโท | ร้อยตรี |
กองทัพบก > สัญญาบัตร > นายพัน / Stabsoffiziere

| Designation | Designation | นายพัน | นายพัน | นายพัน |
| --- | --- | --- | --- | --- |
|  | อินทรธนู |   |   |   |
| ยศทหาร (ภาษาเยอรมัน) | ยศทหาร (ภาษาเยอรมัน) | Oberst | Oberstleutnant | Major |
| คำแปล | คำแปล | พันเอก | พันโท | พันตรี |
กองทัพบก > สัญญาบัตร > นายพล / Generäle

| Designation | Designation | นายพล (นายธง) | นายพล (นายธง) | นายพล (นายธง) | นายพล (นายธง) | นายพล (นายธง) | นายพล (นายธง) |
| --- | --- | --- | --- | --- | --- | --- | --- |
|  | อินทรธนู |   |   |   |   |   |   |
| ยศทหาร (ภาษาเยอรมัน) | ยศทหาร (ภาษาเยอรมัน) | Generalfeldmarschall | Generaloberst mit dem Rang als Generalfeldmarschall | Generaloberst | General der Waffengattung | Generalleutnant | Generalmajor |
| คำแปล | คำแปล | จอมพล | พลเอกอาวุโส (อัตราจอมพล) | พลเอกอาวุโส | พลเอก | พลโท | พลตรี |
จักรพรรดินาวี

ยศทหารของกองทัพเรือจักรวรรดิเยอรมัน มีลักษณะสัณฐานเดียวกับยศในกองทัพบกทุกประการ.
จักรพรรดินาวี > กะลาสี

| Designation | Designation | กะลาสี | กะลาสี | กะลาสี |
| --- | --- | --- | --- | --- |
| เครื่องหมายยศ  | แถบแขน |  |  |  |
| ยศทหาร (ภาษาเยอรมัน) | ยศทหาร (ภาษาเยอรมัน) | Obermatrose | Einjährig-Freiwilliger | Matrose |
| คำแปล | คำแปล | พลทหาร | พลอาสาสมัคร (i.e.: Reserve Officer Candidate) | กะลาสี |
จักรพรรดินาวี > จ่า

| Designation | Designation | Senior Petty Officers | Senior Petty Officers | Junior Petty Officers | Junior Petty Officers |
| --- | --- | --- | --- | --- | --- |
| เครื่องหมายยศ  | แถบแขน |  |  |  |  |
| ยศทหาร (ภาษาเยอรมัน) | ยศทหาร (ภาษาเยอรมัน) | Feldwebel | Vize-Feldwebel | Obermaat | Maat |
| คำแปล | คำแปล | จ่าเอก ชั้น 1  (เพิ่มแถบแขน) | จ่าเอก ชั้น 2 | จ่าโท | จ่าตรี |
จักรพรรดินาวี > พันจ่า

| Designation | Designation | นายพันจ่า | นายพันจ่า | นายพันจ่า |
| --- | --- | --- | --- | --- |
| เครื่องหมายยศ  | อินทรธนู |  |  |  |
| ยศทหาร (ภาษาเยอรมัน) | ยศทหาร (ภาษาเยอรมัน) | Deckoffiziere als Offizier-Stellvertreter | Oberdeckoffizier | Deckoffizier |
| คำแปล | คำแปล | พันจ่าเอก ฐานะ ว่าที่นายทหารสัญญาบัตร. | พันจ่าโท | พันจ่าตรี |
จักรพรรดินาวี > นักเรียนทหาร

| Designation | Designation | นักเรียนนายเรือ | นักเรียนนายเรือ | นักเรียนนายเรือ |
| --- | --- | --- | --- | --- |
| เครื่องหมายยศ | อินทรธนู |  |  |  |
| เครื่องหมายยศ | Sleeve |  |  |  |
| ยศทหาร (ภาษาเยอรมัน) | ยศทหาร (ภาษาเยอรมัน) | Oberfähnrich zur See | Fähnrich zur See | Seekadett |
| คำแปล | คำแปล | นักเรียนทำการนายเรือ | นักเรียนนายเรือชั้น 1 | นักเรียนนายเรือชั้น 2 |